# Alexandru Moşanu

### De la Wikipedia, enciclopedia liberă

Alexandru Moşanu (* 19 iulie 1932), este un istoric şi politician basarabean, originar din comuna Branişte, judeţul Bălţi (interbelic), România. Este profesor universitar, doctor habilitat în ştiinţe istorice, membru de onoare al Academiei Române. A intrat în viaţa politică după restructurarea lui Mihail Gorbaciov, pe valul mişcării de renaştere naţională din RSS Moldovenească. A fost unul dintre fondatorii Frontului Popular şi, după alegerile din 1990, preşedinte al Prezidiului Sovietului Suprem al Republcii Moldova, funcţie deţinută până în 1993, când, forţat de ascensiunea "agrarienilor", îşi prezintă demisia. A avut o contribuţie decisivă la elborarea unor acte legislative privind drapelul Republicii Moldova şi imnul "Deşteaptă-te Române" (primul imn al Republicii Moldova). În calitate de Preşedinte al Congresului Intelectualităţii, a fost ales deputat în Parlamentul Republicii Moldova (1994). A fost vicepreşedinte al Partidului Forţelor Democratice (PFD), iar după fuziunea (la 1 decembrie 2002) acestui partid cu Partidul Social-Liberal (PSL), a ocupat funcţia de preşedinte de onoare al PSL (funcţie din care s-a retras în iulie 2005).

## [modifică] Domeniul ştiinţific de activitate:

- Mişcări sociale şi politice din România în epoca modernă
- Istoriografia românească
- Unitatea poporului român şi Mişcarea de Renaştere şi de Eliberare Naţională a românilor basarabeni

## [modifică] Activitate profesională şi ştiinţifică:

- 1957-1976, în cadrul Institutului de Istorie al AŞM a deţinut funcţiile de laborant superior, cercetător ştiinţific inferior, cercetător ştiinţific superior, secretar ştiinţific;
- 1976-1997 – şi-a desfăşurat activitatea didactică la Facultatea de Istorie a USM ocupând funcţiile de lector superior (1976-1980), şef al Catedrei de Istorie Universală Modernă şi Contemporană (1980-1990), decan al Facultăţii de Istorie (1989-1990), profesor universitar (1993-1997);
- 1990-2001 – membru al Parlamentului Republicii Moldova, preşedinte al Parlamentului (1990-1993);
- 1994-prezent - redactor-şef al revistei trimestriale de istorie şi cultură Destin Românesc;
- 1989-1990 – preşedinte al Asociaţiei Istoricilor din Moldova.

## [modifică] Premii şi distincţii:

- Premiul Institutului Cultural Român pentru promovarea valorilor culturii naţionale româneşti

## [modifică] Articole şi lucrări ştiinţifice

- circa o sută de lucrări, inclusiv patru monografii dintre care două în colaborare cu alţi cercetători.

## [modifică] Bibliografie selectivă:

- Alexandru Mosanu, Destin Românesc, Chişinău, 1994
- Alexandru Moşanu, Un pilon de granit al Rezistentei basarabene în Lit. şi Arta, 2003, 17 iulie

## [modifică] Legături externe:

- Interviu cu Alexandru Moşanu
- Yalta - Rubbing Salt in Romania’s Historical Wounds
- Ştire despre retragerea lui A.Moşanu din funcţia de preşedinte de onoare al PSL

Adus de la "http://ro.wikipedia.org../../../a/l/e/Alexandru_Mo%C5%9Fanu_88a0.html"

Categorii: Naşteri în 1932 | Academicieni români | Istorici români | Politicieni ai Republicii Moldova | Istoria Republicii Moldova | Români basarabeni

##### Views

- Articol
- Discuţie
- Versiunea curentă

##### Caută

##### În alte limbi

- English